system
Răspunde în limba română, în stilul Wikipedia, cat mai corect gramatical.
user
Ai detalii despre Județul Ilfov (interbelic)?
assistant
Județul Ilfov a fost o unitate administrativă de ordinul întâi din Regatul României, aflată în regiunea istorică Muntenia. Reședința județului era municipiul București.

Întindere 

Județul se afla în partea sudică a României Mari, în sudul regiunii Muntenia, în jurul și în sudul Bucureștiului. Actualmente teritoriul județului este împărțit între municipiul București și județele Ilfov, Dâmbovița, Ialomița, Călărași și Giurgiu. Se învecina la nord cu județele Prahova și Dâmbovița, la vest cu județul Vlașca, la est cu județul Ialomița, iar la sud cu județul Durostor.

Organizare 
Județul cuprindea municipiul București și orașul Oltenița, precum și comunele organizate inițial în șapte plăși, iar ulterior în zece plăși:
 Plasa Băneasa (cu 39 de sate),
 Plasa Bolintin (cu 38 de sate),
 Plasa Budești (cu 31 de sate),
 Plasa Fierbinți (cu 51 de sate),
 Plasa Oltenița (cu 25 de sate),
 Plasa Sărulești (cu 54 de sate),
 Plasa Vidra (cu 28 de sate),
 Plasa Buftea (cu 50 de sate, înființată ulterior),
 Plasa Domnești (cu 44 de sate, înființată ulterior) și
 Plasa Pantelimon (cu 43 de sate, înființată ulterior).

Populație 
Conform datelor recensământului din 1930 populația județului era de 999.562 de locuitori, dintre care 84,3% români, 7,0% evrei, 2,5% maghiari, 1,7% țigani, 1,5% germani ș.a. Structura confesională a județului se prezenta astfel: 84,5% ortodocși, 7,7% mozaici, 3,7% romano-catolici, 1,3% greco-catolici, 1,2% lutherani ș.a.

Mediul urban 
În anul 1930 populația urbană a județului era de 649.429 de locuitori, dintre care 77,7% români, 10,8% evrei, 3,7% maghiari, 2,2% germani, 1,2% țigani ș.a. Din punct de vedere confesional orășenimea era alcătuită din 76,4% ortodocși, 11,8% mozaici, 5,6% romano-catolici, 2,0% greco-catolici, 1,9% lutherani, 1,1% reformați ș.a.

Vezi și 

 Județul Ilfov (antebelic)

Materiale documentare

Referințe

Legături externe 

 Portretul României Interbelice - Județul Ilfov
 Foto - Povestea celui care a „înviat” România interbelică: cum arătau Bucureștiul și județele pierdute pe harta țării, în 1930 (Ionuț Ungureanu, Adevărul, 10 aprilie 2013)
 Galerie foto - Bucureștiul anilor 1930  (Adevărul, 10 aprilie 2013)